CELEX: 32020R2017
Language: lv
Date: 2020-12-09 00:00:00
Title: Komisijas Īstenošanas regula (ES) 2020/2017 (2020. gada 9. decembris), ar ko Īstenošanas regulas (ES) 2018/878 pielikuma 2. daļu groza attiecībā uz ierakstu par Apvienoto Karalisti saistībā ar Ziemeļīriju (Dokuments attiecas uz EEZ)

10.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 415/43
               
            
         KOMISIJAS ĪSTENOŠANAS REGULA (ES) 2020/2017
         (2020. gada 9. decembris),
         ar ko Īstenošanas regulas (ES) 2018/878 pielikuma 2. daļu groza attiecībā uz ierakstu par Apvienoto Karalisti saistībā ar Ziemeļīriju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 576/2013 (2013. gada 12. jūnijs) par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (1) un jo īpaši tās 20. pantu,
         tā kā:
         
                     (1)
                  
                  
                     Komisijas Deleģētā regula (ES) 2018/772 (2) nosaka noteikumus profilaktisku veselības aizsardzības pasākumu piemērošanai Echinococcus multilocularis infekcijas kontrolei suņiem, kurus paredzēts nekomerciāli pārvietot uz dažu dalībvalstu teritoriju vai teritorijas daļām. Konkrētāk, minētās deleģētās regulas 2. pants paredz noteikumus par dalībvalstu vai to daļu iedalīšanu kategorijās attiecībā uz Echinococcus multilocularis infekciju un nosaka nosacījumus, kas dalībvalstīm jāievēro, lai tās saglabātu tiesības piemērot minētos profilaktiskos veselības aizsardzības pasākumus.
                  
               
                     (2)
                  
                  
                     Komisijas Īstenošanas regulā (ES) 2018/878 (3) ir uzskaitītas dalībvalstis vai dalībvalstu teritorijas daļas, kuras atbilst Deleģētās regulas (ES) 2018/772 noteikumiem par iedalīšanu kategorijās attiecībā uz Echinococcus multilocularis. To dalībvalstu un dalībvalstu teritorijas daļu saraksts, kuras atbilst Deleģētās regulas (ES) 2018/772 2. panta 3. punktā paredzētajiem noteikumiem par iedalīšanu kategorijās, ir izklāstīts Īstenošanas regulas (ES) 2018/878 pielikuma 2. daļā.
                  
               
                     (3)
                  
                  
                     Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) un jo īpaši ar Protokola par Īriju/Ziemeļīriju 5. panta 4. punktu kopā ar minētā protokola 2. pielikumu pēc pārejas perioda beigām Regulu (ES) Nr. 576/2013, kā arī uz tās pamata pieņemtos Komisijas aktus piemēro Apvienotajā Karalistē attiecībā uz Ziemeļīriju.
                  
               
                     (4)
                  
                  
                     Šobrīd visa Apvienotās Karalistes teritorija ir iekļauta Īstenošanas regulas (ES) 2018/878 pielikuma 2. daļā. Tāpēc minētā pielikuma 2. daļa ir jāgroza, ierakstu par Apvienoto Karalisti aizstājot ar ierakstu par Apvienoto Karalisti attiecībā uz Ziemeļīriju.
                  
               
                     (5)
                  
                  
                     Tā kā Izstāšanās līgumā paredzētais pārejas periods beidzas 2020. gada 31. decembrī, šo regulu būtu jāpiemēro no 2021. gada 1. janvāra.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2018/878 pielikuma 2. daļu aizstāj ar šīs regulas pielikuma tekstu.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 178, 28.6.2013., 1. lpp.
         
         
            (2)  Komisijas Deleģētā regula (ES) 2018/772 (2017. gada 21. novembris), ar ko Eiropas Parlamenta un Padomes Regulu (ES) Nr. 576/2013 papildina attiecībā uz profilaktiskiem veselības aizsardzības pasākumiem Echinococcus multilocularis infekcijas kontrolei suņiem un atceļ Deleģēto regulu (ES) Nr. 1152/2011 (OV L 130, 28.5.2018., 1. lpp.).
         
            (3)  Komisijas Īstenošanas regula (ES) 2018/878 (2018. gada 18. jūnijs), ar ko pieņem to dalībvalstu vai dalībvalstu teritorijas daļu sarakstu, kuras atbilst Deleģētās regulas (ES) 2018/772 par to, kā piemēro profilaktiskus veselības aizsardzības pasākumus, kas kontrolē suņu infekciju ar Echinococcus multilocularis, 2. panta 2. un 3. punktā noteiktajiem kategorizēšanas noteikumiem (OV L 155, 19.6.2018., 1. lpp.).
      
      
         
            PIELIKUMS
            
               “2. DAĻA
               
                  To dalībvalstu
                   (*1)
                  vai dalībvalstu teritorijas daļu saraksts, kas atbilst Deleģētās regulas (ES) 2018/772 2. panta 3. punktā paredzētajiem noteikumiem par iedalīšanu kategorijās
               
               
                            
                        
                        
                           
                              Kods
                           
                        
                        
                           
                              Visa teritorija/teritorijas daļas
                           
                        
                     
                           Somija
                        
                        
                           FI
                        
                        
                           Visa teritorija
                        
                     
                           Īrija
                        
                        
                           IE
                        
                        
                           Visa teritorija
                        
                     
                           Apvienotā Karaliste (Ziemeļīrija)
                        
                        
                           UK(NI)
                        
                        
                           Ziemeļīrija
                        
                     
            
               (*1)  Saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu šajā pielikumā atsauces uz dalībvalstīm ietver Apvienoto Karalisti attiecībā uz Ziemeļīriju.””